alexandrainst/scandi-wiki huggingface dataset:
Mellau

Mellau er ein kommune i Bregenzerwald i forbundslandet Vorarlberg i Austerrike. Kommunen dekker eit areal på 40,6 km² og hadde 1 301 ibuarar i 2013. Landsbyen Mellau ligg 688 meter over havet. Kommunen er sterkt prega av hovudnæringa turisme.

Soge
Ein storbrann i 1870 la kyrkja, prestegarden, skulen og 18 andre bustadhus i oske. I januar 1954 omkom fire menneske i snøras som råka Mellau. Ein såkalla hundreårsflaum gjorde stor skade i 2005.

Kjelder
Denne artikkelen bygger på «Mellau» frå ,  den 15. april 2014.  
 

Vorarlberg
Schruns

Schruns er ein kommune i forbundslandet Vorarlberg i Austerrike. Kommunen dekker eit areal på 18,1 km² med om lag 3 600 ibuarar i 2013. Landsbyen Schruns ligg 700 meter over havet.

Schruns er endestasjon for jarnbanen Bludenz-Schruns.

På 1970- og 80-talet vart det arrangert renn i den alpine verdscupen i Schruns.

Kjelder
Denne artikkelen bygger på «Schruns» frå ,  den 15. april 2014.  
 

Vorarlberg
Distriktet Feldkirch

Distriktet Feldkirch er eit forvaltningsdistrikt i forbundslander Vorarlberg i Austerrike, lengst vest i forbundslandet. Distriktet har ei flatevidd på 286 km² og i kring 102 000 ibuarar (2013). Det grensar i vest til fyrstedømmet Liechtenstein og i nordvest til kantonen St. Gallen i Sveits. Nabodistrikta Dornbirn ligg i nord og Bludenz i sør.

Kommunar
Distriktet omfattar 24 kommunar, ein av desse vert klassifisert som by, tre andre som landsbykommunar. Folketalet varierer frå 31 000 i Feldkirch til 143 i Dünserberg.

 Altach
 Düns
 Dünserberg
 Feldkirch (bykommune)
 Frastanz (landsbykommune)
 Fraxern
 Göfis
 Götzis (landsbykommune)
 Klaus
 Koblach
 Laterns
 Mäder
 Meiningen
 Rankweil (landsbykommune)
 Röns
 Röthis
 Satteins
 Schlins
 Schnifis
 Sulz
 Übersaxen
 Viktorsberg
 Weiler
 Zwischenwasser

Kjelder
Denne artikkelen bygger på «Bezirk Feldkirch» frå ,  den 15. april 2014.  
 

Vorarlberg
Distriktet Dornbirn

Distriktet Dornbirn er eit forvaltningsdistrikt i forbundslandet Vorarlberg i Austerrike, nordvest i forbundslandet. Distriktet har ei flatevidd på 172 km² og i kring 84 000 ibuarar (2013). Det grensar i vest til kantonen St. Gallen i Sveits. Nabodistrikta Feldkirch ligg i sør og Bregenz i aust og nord.

Kommunar
Distriktet omfattar tre kommunar; to byar og ein landsbykommune:

Byar
Dornbirn (46 000)
Hohenems (15 000)

Landsbykommune 
Lustenau (21 000)

Kjelder
Denne artikkelen bygger på «Bezirk Dornbirn» frå ,  den 15. april 2014.  
 

Vorarlberg
Ghabaghib

Ghabaghib (arabisk غباغب, Ğabāğib; òg skrive Ghabagheb) er ein by sør i Syria i Daraa guvernement, nord for Daraa. Av stader i nærleiken finn ein Muthabin i søraust, al-Sanamayn i sør, Deir al-Bukht, Deir al-Adas i aust, Khan Dannun i nord og al-Qin i nordvest. 

I følgje Syrisk statistisk sentralbyrå (CBS), hadde Ghabaghib eit folketal på 11 802 i 2004. Byen er òg det administrative senteret i Ghabaghib nahiyah som består av tretten landsbyar med eit samla folketal på 45 793.

Historie
Den 16. januar 1192 nådde meldingar til Jerusalem at Alam al-Din Sulayman om at ein emir i Ajjubide-dynastiet, general Saladin, hadde døydd i Ghabaghib på veg til Aleppo. Seinare, tidleg på 1200-talet, vart byen vitja av den syriske geografen Yaqut al-Hamawi som omtalte han som «ein landsby i området Hauran, kring 30 km frå  Damaskus.»

I 1596 dukka Gabagib opp i osmanske skattelister som ein del av nahiya Bani Kilab i Qadaen Hauran. Folkesetnaden var muslimsk og bestod av seks hushaldningar og fem ungkarar. Skatt vart betalt av kveite, bygg, sommaravlingar, geiter og/eller bikuber.

Midt på 1800-talet var Ghabaghib ein liten landsby med bygg av svart basaltisk stein. Byen låg langs karavaneruta Hajj mellom Damaskus og Mekka, og var ein rasteplass mellom Khan Dannun og al-Sanamayn. Det vart bygt eit tårn i byen etter ordre frå den osmanske sultanen Selim I. Ghabaghib vart seinare ein stasjon langs Damaskus–Daraa-linja til Hejaz-banen. Under Syria–Libanon-felttoget i andre verdskrigen var Ghabaghib hovudkvarteret for Dei frie franske styrkane i det sørlege Syria. Byen fekk kallenamnet «Rhubarb» (rabarbra) av britiske soldatar som ssyns namnet var for vanskeleg å uttale.

I 1906 skreiv turisten William Ewing at Ved Ghabaghib ... fortel dei store cisternene og spreidde ruinane om at staden var viktig i tidlegare tider».

Kjelder
Denne artikkelen bygger på «Ghabaghib» frå ,  den 15. april 2014. 
 oppgav desse kjeldene: 
 

Busetnader i Al-Sanamayn-distriktet
Byar i Syria
Daraa-distriktet

Dar'a-distriktet (arabisk منطقة درعا) er eit distrikt (mantiqah) i Syria som administrativt høyrer til Daraa guvernement. I folketeljinga i 2004 hadde det eit folketal på 428 681. Det administrative senteret er byen Daraa.

Inndelingar
Distriktet Daraa er delt inn i åtte underdistrikt eller Nāḥiyas (folketala er frå folketeljinga i 2004):
Daraa nahiyah (ناحية درعا): folketal 146 481.
Bosra nahiyah (ناحية بصرى): folketal 33 839.
Khirbet Ghazaleh nahiyah: (ناحية خربة غزالة) population 44 266.
Al-Shajara nahiyah (ناحية الشجرة): folketal 34 206.
Da'el nahiyah (ناحية داعل): folketal 43 691.
Muzayrib nahiyah (ناحية مزيريب): folketal 72 625.
Al-Jiza nahiyah (ناحية الجيزة): folketal 21 100.
Al-Musayfirah nahiyah (ناحية المسيفرة): folketal 32 473.

Kjelder
Denne artikkelen bygger på «Daraa District» frå ,  den 15. april 2014. 
 oppgav desse kjeldene:

Distrikt i Daraa guvernement
Distriktet Landeck

Distriktet Landeck er eit forvaltningsdistrikt i forbundslandet Tirol i Austerrike, det vestlegaste i forbundslandet. Distriktet, som har namn etter administrasjonsbyen Landeck, har ei flatevidd på 1595 km² og i kring 44 000 ibuarar (2013). Distriktet Landeck grensar i vest og sør til kantonen Graubünden i Sveits, i sør dessutan til Sør-Tirol i Italia.

Kommunar 
Distriktet Landeck består av 30 kommunar:

Kjelder
Denne artikkelen bygger på «Bezirk Landeck» frå ,  den 15. april 2014.  
 

Distrikt i Tirol
Hinterstoder

Hinterstoder er ein kommune i Distriktet Kirchdorf an der Krems i forbundslandet Oberösterreich i Austerrike. Kommunen dekker eit areal på 149,1 km² og hadde 923 ibuarar i 2013. Kommunen omfattar landsbyane Hinterberg, Hinterstoder, Mitterstoder og Tambergau. Landsbyen Hinterstoder ligg 599 meter over havet. Kring kommunen reiser seg høge fjell, med Großer Priel på 2 515 moh. som det høgste. I sør har kommunen ei lengre grense mot forbundslandet Steiermark.

Turisme har i langt tid vore hovundnæring. Hinterstoder har arrangert renn i verdscupen i alpine greiner sidan 1986.

Kjelder
Denne artikkelen bygger på «Hinterstoder» frå ,  den 16. april 2014.  
 

Oberösterreich
Bad Kleinkirchheim

Bad Kleinkirchheim er ein kommune i distriktet Spittal an der Drau i forbundslandet Kärnten i Austerrike. Kommunen, som er 74,01 km² i flatemål og har knapt 1700 ibuarar (2013), omfattar ni landsbyar, bygder og grender. Landsbyen Kleinkirchheim ligg 1087 moh.

Landbruk var hovudnæring til midt på 1900-talet. Sidan då ha turismen vokse til å verte den dominerande faktoren i økonomien. Den såkalla bad-turismen med vekt på frisk luft i fredelege omgjevnader har lange tradisjonar og er framleis stor, men sidan 1960-åra har Bad Kleinkirchheim også vorte eit kjent alpinsenter, der det fleire gongar har vorte arrangert renn i verdscupen i alpine greiner.

Kjelder
Denne artikkelen bygger på «Bad Kleinkirchheim» frå ,  den 16. april 2014.  
 

Kommunar i Kärnten
Haus im Ennstal

Haus im Ennstal er ein kommune i distriktet Liezen i forbundslandet Steiermark i Austerrike. Kommunen dekker eit areal på 82,5 km² med i kring 2 400 ibuarar i 2013. Haus im Ennstal omfattar åtte landsbyar og grender, med Haus og Weißenbach som dei mest folkerike. Landsbyen Haus ligg 774 meter over havet.

Turisme er viktigaste næringsgreina i Haus im Ennstal; 70% om vinteren og 30% om sommaren. Elles finst det ein del små og mellomstore handverksbedrifter, samt ein del landbruk og skogsdrift.

VM i alpine greiner 1982 vart avvikla i Haus im Ennstal, og staden har sidan arrangert renn i verdscupen i alpine greiner. Skirennaren Helmut Höflehner er frå grenda Gumpenberg i Haus im Ennstal.

Kjelder
Denne artikkelen bygger på «Haus im Ennstal» frå ,  den 16. april 2014.  
 

Kommunar i Steiermark
Ryan Dolan

Ryan Dolan () er ein nordirsk songar og låtskrivar.

Eurovision

The Late Late Show Eurosong 2013
22. februar 2013 deltok Dolan i The Late Late Show Eurosong 2013, den irske uttakinga til Eurovision Song Contest 2013 i Malmö i Sverige. Han framførte singelen «Only Love Survives» på engelsk, som han skreiv saman med Wez Devine. Songen vart fyrst presentert på radioprogrammet Mooney på RTÉ Radio 1 7. februar 2013. Bidraget vann med 112 poeng.

Eurovision Song Contest 2013

Som vinnar av The Late Late Show Eurosong 2013 fekk Dolan representere Irland i Eurovision Song Contest 2013. Bidraget gjekk vidare frå den fyrste semifinalen, der det enda på åttandeplass med 54 poeng; sju frå Kypros, seks frå Russland og Storbritannia, fem frå Estland, Nederland og Litauen, fire frå Kviterussland og Belgia, tre frå Danmark, Ukraina og Sverige, to frå Kroatia og eitt frå Moldova. Hadde ein berre nytta telefonrøystar hadde bidraget enda på sjetteplass med ei rangering på 7,61 og hadde ein berre nytta juryrøystar hadde bidraget enda på tiandeplass med ei rangering på 9,26. Desse resultata gjeld berre om berre juryane og berre fjernsynssjåarane i alle deltakarlanda hadde røysta, men resultata er likevel upresist av di det ikkje er offentleggjort kor mange røyster kvart land fekk frå juryen og sjåarane. Landet kvalifiserte seg til finalen der dei enda på 26. og sisteplass med fem poeng; to frå Sverige og Kypros og eitt frå Storbritannia. Hadde ein berre nytta telefonrøystar hadde bidraget 14. plass med ei rangering på 14,62 og hadde ein berre nytta juryrøystar hadde bidraget enda på 23. plass med ei rangering på 16,21. Dette var andre gong sidan 1990 at bidraget som starta sist i finalen òg enda på sisteplass.

På scena var òg to støttevokalistar; Leanne Moore og Alison Vard Miller, to dansarar som òg spelte bodhrán-tommar; Alan McGrath og Colm Farrell, og ein trommeslagar; Nick Bailey.

Fotnotar

Kjelder

Denne artikkelen bygger på «Ryan Dolan» frå ,  den 16. april 2014.  

Britiske songarar
Britiske låtskrivarar
Folk frå Strabane
Eurovision Song Contest 2013-deltakarar
Eurovision Song Contest 2013-låtskrivarar
Irske Eurovision Song Contest-deltakarar
Irske Eurovision Song Contest-låtskrivarar
Sölden

Sölden er ein kommune øvst i Ötztal i forbundslandet Tirol i Austerrike. Kommunen dekker ei flatevidd på 466,9 km² og er såleis den største kommunen i heile Austerrike. Folketalet er i vekst og har nådd 3 500. Kommunen består av landsbyen Sölden og fire bygder. Kommunen, som i sør grensar mot Italia, høyrer til distriktet Imst.

Sölden har 15 000 gjestesenger og årleg over to millionar overnattingar. Turismen er særleg basert på vintersport, med nær ein tredel av flatevidda dekt av isbrear kan vintersesongen strekkast i begge endar. Sidan midt på 1990-talet har det vore vanleg å opne verdscup-sesongen i alpine greiner med renn i Sölden i slutten av oktober månad.

Preget av å vere ein landsby med fjellbønder og ein særleg byggestil, som rådde i heile Ötztal til 1970-åra, har forsvunne, trengt til sides av ein turistisk-alpin byggestil.

Kjelder
Denne artikkelen bygger på «Sölden (Ötztal)» frå ,  den 16. april 2014.  
 

Kommunar i Tirol
Lienz

Lienz er ein by og ein kommune i Aust-Tirol i forbundslandet Tirol i Austerrike. Kommunen, som er administrativt sete for distriktet Lienz, har eit areal 15,95 km² og eit folketal på i kring 11 800 (2013). Byen ligg ved åmotet mellom elvane Isel og Drava, mellom fjellkjedene Hohe Tauern i nord og Gailtal-Alpane i sør.

Kjelder
Denne artikkelen bygger på «Lienz» frå ,  den 16. april 2014.  
 

Kommunar i Tirol
Byar i Tirol
Distriktet Lienz

Distriktet Lienz er eit forvaltningsdistrikt i Aust-Tirol i forbundslandet Tirol i Austerrike. Distriktet, som har namn etter administrasjonsbyen Lienz, har ei flatevidd på 2 020 km² og i kring 49 000 ibuarar (2013). 

Distriktet Lienz samsvarar med det historiske landskapet Aust-Tirol og ligg åtskild frå resten av forbundslandet Tirol. Distriktet grensar til landet Italia i både vest og i sør, samt til dei austerrikske forbundslanda Salzburg i nord og Kärnten i aust.

Kommunar
Distriktet Lienz omfattar 33 kommunar. Den mest folkerike har meir enn 11 000 ibuarar, den minst folkekrike i kring 250:

Kjelder
Denne artikkelen bygger på «Bezirk Lienz» frå ,  den 16. april 2014.  
 

Distrikt i Tirol
Arne Johan Gjermundsen

Arne Johan Gjermundsen () var ein norsk forfattar, redaktør, lingvist og NRK-journalist frå Nome i Telemark.

I 1970 var Arne Johan Gjermundsen ein stor pådrivar for oppstarten av Nome Blad som vart starta opp like etter at Ulefoss Avis gjekk inn. Noko seinare vart han redaktør for regionsavisa Telemarkingen og blei i avisa i ei årrekkje før han gjekk av på midten av åttitalet. Avisa gjekk konkurs kort tid etter. 

Gjennom arbeidet i Telemarkingen fekk Gjermundsen kontakt med NRK, der han starta som lokalkorrespondent for Telemark. I 1985 vart han tilsett i Utlandssendinga før han blei nattredaktør i Dagsnytt, ei stilling han heldt i 15 år. Han blei ein kjend nyheitsopplesar gjennom dette arbeidet. 

I 2006 gav Gjermundsen ut det store verket Hollamålet i Nedre Telemark på Norgesforlaget. Han skreiv mykje om både dialekta og lokalhistoria i Nome og var m.a. aktivt med i Holla historielag. For dette arbeidet vart han tildelt Nome kommunes kulturpris i 2008.

Kjelder 

 Kanalen.no, 23.08.13, Simonsen, Tor Espen: Arne Johan Gjermundsen har gått bort. Vitja 16.04.14

Fotnotar 

Folk frå Nome
NRK-journalistar
Norske redaktørar
Norske forfattarar
Norske folkeminnesamlarar
Norske lokalhistorikarar
Alf Jan Bauge

Alf Jan Bauge () var ein norsk kunstmålar frå Odda kommune. Han måla særleg realistiske bilete av landskap og menneske. Han dekorerte også eit bygg på Odda Smelteverk som blei rive i 2008.

Kjelder 

 Alf Jan Bauge sine måleri på Oddakunst.no

Folk frå Odda
Norske målarar
Asbecasitt

Asbecasitt er eit sjeldant mineral som finst som gule voksaktige massar i ein amazonittpegmatitt i Sørfold i Nordland. Det er eit komplisert samansett trigonalt mineral med formel Ca3(Di,Sn)As6Si2Be2O20. Namnet er avleidd av samansetnaden: As, Be, Ca, Si, som står for arsen, beryllium, karbon og silisium.

Kjelder

Asbecasitt. (14. februar 2009). I Store norske leksikon. Henta 13. februar 2014 frå http://snl.no/asbecasitt.

Arsenmineral
Berylliummineral
Trigonale mineral
Asbolan

Asbolan er ei tidlegare nemning på ei jordaktig blanding av vasshaldige oksid av mangan og kobolt som er vorte utfelt på einskilde kisførekomstar. Han vert broten som kobolterts på Ny-Caledonia og i Zaïre. Asbolan vart i 1980 redefinert som eit eige mineral, eit komplisert samansett kobolt-nikkel-mangan-hydroksid.

Kjelder
Asbolan. (14. februar 2009). I Store norske leksikon. Henta 13. februar 2014 frå http://snl.no/asbolan.

Bakgrunnsstoff

Manganmineral
Koboltmineral
Asideritt

Asideritt er ein meteoritt utan metallisk jern.

Kjelder
Asideritt. (14. februar 2009). I Store norske leksikon. Henta 13. februar 2014 frå http://snl.no/asideritt.

Meteorittar
Astrofyllitt

Astrofyllitt (av astro- og fylitt) er eit mineral som opptrer i gyllenbrune, glimmerliknande blad. Astrofyllitt er eit silikat som inneheld natrium, kalium, jarn, mangan, titan og stadvis òg zirkonium.

Det vart først oppdaga i nefelinsyenittpegmatittar ved Langesundsfjorden, skildra av K. J. A. T. Scheerer i 1854.

Kjelder
Astrofyllitt. (14. februar 2009). I Store norske leksikon. Henta 13. februar 2014 frå http://snl.no/astrofyllitt.

Bakgrunnsstoff

Jernmineral
Inosilikat
Triklinske mineral
Uffiziane

Uffiziane (av italiensk uffici, 'kontor') er eit bygningskompleks i Firenze, bygt i tida frå 1559 til ca. 1581 for å hyse departementa og embetskontora til bystaten Firenze. Arkitektar for bygningane var Giorgio Vasari, Bernardo Buontalenti og Alfonso Parigi den yngre.

Kunstverk som Medici-ætta hadde skaffa seg vart lagra i etasjen over kontoretasjane. Desse måleria og skulpturane danna grunnlaget for eit av dei eldste og mest berømte kunstmusea i verda. Samlingane består av eit rikt utval av italiensk og særleg florentisk målarkunst frå 1400- og 1500-talet, heilt opp til seinbarokken.

Kjelder

Denne artikkelen bygger på «Uffizien» frå ,  den 16. april 2014.  
 

Byggverk i Italia
Kunstmuseum
Firenze
Skipingar i 1765
Museum skipa i 1760-åra
Palazzo Vecchio

Palazzo Vecchio (italiensk:Gamlepalasset) er ein bygning ved Piazza della Signoria i Firenze, som er byen sit rådhus. Dagens Palazzo Vecchio stammar frå 1200- til 1500-talet. Opphavleg heitte bygninga Palazzo della Signoria etter det styrande rådet i Firenze gjennom mellomalderen, som då vart kalla Signoria cittadina.

Palasset hyser omfattande samlingar av måleri og skulpturar. Her finst verk av karar som Agnolo Bronzino, Michelangelo Buonarroti og Giorgio Vasari.

Kjelder
Denne artikkelen bygger på «Palazzo Vecchio» frå ,  den 16. april 2014.  
 

Firenze
Mónika

«Mónika» (gresk «Μόνικα») er ein song av Island. Songen er skriven av Dóros Georgiádis og Monika Mickutė.

Eurovision
Radiofonikó Ídrima Kýprou hadde ei intern uttaking der dei valde ut bidraget som representerte Kypros i Eurovision Song Contest 1981 i Dublin i Irland. Bidraget vart «Mónika», skrive av Dóros Georgiádis og Monika Mickutė, og framført på gresk av Island. Gruppa vart sett saman spesielt til Eurovision Song Contest 1981, og medlemmene var Aléxia Vassilíou, Areti Kassapi Haralbidou, Aristos Moskovakis, Roger Lee og Dóros Georgiádis. I finalen enda Kypros på sjetteplass med 69 poeng; tolv frå Hellas, ti frå Storbritannia, åtte frå Nederland og Irland, sju frå Noreg og Belgia, seks frå Jugoslavia, fem frå Israel og tre frå Danmark og Sveits. Dette var fyrste året landet deltok i Eurovision Song Contest samt ein av dei beste plasseringane landet har fått fram til i dag.

Fotnotar

Kjelder

Denne artikkelen bygger på «Monika» frå ,  den 16. april 2014.  

Eurovision Song Contest 1981-songar
Kypriotiske Eurovision Song Contest-songar
Greskspråklege Eurovision Song Contest-songar
Stortingsrepresentantar 1851-1853

Stortingsrepresentantar 1851-1853 er ei oversikt over representantane til Stortinget 1851-1853. Lista syner alle som vart valde til Stortinget. Totalt var det 106 representantar frå 40 valkrinsar; 67 representantar frå 17 landkrinsar (amt) og 39 representantar frå 23 bykrinsar.

Landkrinsar

Smaalenenes Amt

Akershus amt

Hedemarkens Amt

Christians Amt

Buskeruds Amt

Jarlsberg og Larviks amt

Bratsberg Amt

Nedenæs og Raabygdelagets Amt

Lister og Mandals Amt

Stavanger Amt

Søndre Bergenhus Amt

Nordre Bergenhus Amt

Romsdals Amt

Søndre Trondhjems Amt

Nordre Trondhjems Amt

Nordlands Amt

Finmarkens Amt

Bykrinsar

Fredrikshald

Fredrikstad og Sarpsborg

Moss og Drøbak

Christiania og Lillehammer

Drammen

Kongsberg

Holmestrand

Tønsberg

Laurvik og Sandefjord

Brevik

Porsgrund

Skien

Kragerø

Østerrisør

Arendal og Grimstad

Christiansand

Flekkefjord

Stavanger

Bergen

Aalesund og Molde

Christiansund

Trondhjem og Levanger

Tromsø og Hammerfest

Kjelder 

 
 

 Denne artikkelen bygger på «Liste over stortingsrepresentanter
 1851–1853» frå , den 17. april 2014 , revisjon 9660900  

 
Stortingsrepresentantar 1851-1853
 Stortingsrepresentantar 1851-1853
Distriktet Kitzbühel

Distriktet Kitzbühel er eit forvaltningsdistrikt i forbundslandet Tirol i Austerrike, det austelegaste i Nord-Tirol. Distriktet, som har namn etter administrasjonsbyen Kitzbühel, har ei flatevidd på 1163 km² og i kring 62 000 ibuarar (2013). Distriktet Kitzbühel grensar i nord til Tyskland, i aust og sør til forbundslandet Salzburg, samt i vest til distrikta Kufstein og Schwaz.

Kommunar 
Distriktet Kitzbühel har 20 kommunar:

Kjelder
Denne artikkelen bygger på «Distriktet Kitzbühel» frå ,  den 17. april 2014.  
 

Distrikt i Tirol
Distriktet Imst

Distriktet Imst er eit forvaltningsdistrikt i forbundslandet Tirol i Austerrike. Distriktet, som har namn etter administrasjonsbyen, har ei flatevidd på 1725 km² og i kring 57 000 ibuarar (2013). Distriktet Imst grensar i sør til Sør-Tirol i Italia, og i nord eit lite styke til Tyskland. Elles grensar distriktet til grannedistrikta Landeck i vest, Reutte i nord og Innsbruck Land i aust.

Kommunar
Distriktet Imst omfattar 24 kommunar:

Kjelder
Denne artikkelen bygger på «Bezirk Imst» frå ,  den 17. april 2014.  
 

Distrikt i Tirol
Distriktet Reutte

Distriktet Reutte, også kalla Außerfern, er eit forvaltningsdistrikt lengst nordvest i forbundslandet Tirol i Austerrike. Distriktet, som har namn etter administrasjonsbyen, har ei flatevidd på 1237 km² og i kring 32 000 ibuarar (2013). Distriktet Reutte grensar i nord til Tyskland, i vest til forbundslandet Vorarlberg og i sør til distrikta Landeck og Imst.

Kommuner 
Distiktet Reutte består av 37 kommunar, derimellom bykommunen Vils og landsbykommunen Reutte:

Kjelder
Denne artikkelen bygger på «Bezirk Reutte» frå ,  den 17. april 2014.  
 

Distrikt i Tirol
Innsbruck Land

Innsbruck Land er eit forvaltningsdistrikt sentralt i forbundslandet Tirol i Austerrike. Distriktet har ei flatevidd på 1 990 km² og i kring 182 000 ibuarar (2021). Innsbruck Land omkrinsar byen Innsbruck, der distrikts-administrasjonen held til. I vest grensar distriktet mot distriktet Landeck, i aust mot distriktet Schwaz. Elles grensar Innsbruck Land i sør til Sør-Tirol i Italia, og i nord til Tyskland.

Kommunar
Innsbruck Land består av 63 kommunar:

Kjelder

Denne artikkelen bygger på «Bezirk Innsbruck Land» frå ,  den 17. april 2014.  

 
Skipingar i 1868
Distrikt i Tirol
Distriktet Kufstein

Distriktet Kufstein er eit forvaltningsdistrikt i forbundslandet Tirol i Austerrike. Distriktet, som har namn etter administrasjonsbyen Kufstein, har ei flatevidd på 970 km² og i kring 102 000 ibuarar (2013). Distriktet Kufstein grensar i nord til Tyskland, i sør og aust til distriktet Kitzbühel og i vest til distriktet Schwaz.

Kommunar
Distriktet Kufstein omfattar 30 kommunar:

Kjelder
Denne artikkelen bygger på «Bezirk Kufstein» frå ,  den 17. april 2014.  
 

Distrikt i Tirol
Distriktet Schwaz

Distriktet Schwaz er eit forvaltningsdistrikt i forbundslandet Tirol i Austerrike. Distriktet, som har namn etter administrasjonsbyen Schwaz, har ei flatevidd på 1843 km² og i kring 80 000 ibuarar (2013). Distriktet Schwaz grensar i nord til Tyskland, i aust til distrikta Kufstein Kitzbühel og forbundslandet Salzburg, i sør til Sør-Tirol i Italia, samt i vest til distriktet Innsbruck Land.

Kommunar 
Distriktet Schwaz omfattar 39 kommunar:

Kjelder
Denne artikkelen bygger på «Bezirk Schwaz» frå ,  den 17. april 2014.  
 

Distrikt i Tirol
Móno i agápi

«Móno i agápi» (gresk «Μόνο η αγάπη», gresk for Berre kjærleik) er ein song av Ánna Víssi. Songen er skriven av Ánna Víssi.

Eurovision

Eurovision Song Contest 1982
Radiofonikó Ídrima Kýprou hadde ei intern uttaking der dei valde ut bidraget som representerte Kypros i Eurovision Song Contest 1982 i Harrogate i Storbritannia. Ánna Víssi fekk representere landet med «Móni a agápi», som ho framførte på gresk. Ho hadde òg skrive songen sjølv. I finalen enda Kypros på femteplass med 85 poeng; tolv frå Noreg og Nederland, åtte frå Finland og Sveits, sju frå Spania og Israel, seks frå Vest-Tyskland, fem frå Portugal, Austerrike og Jugoslavia, fire frå Luxembourg og tre frå Storbritannia og Belgia. Saman med femteplassane i 1997 og 2004 er dette den beste plasseringa til Kypros i Eurovision Song Contest fram til i dag.

Fotnotar

Kjelder

Denne artikkelen bygger på «Mono I Agapi» frå ,  den 17. april 2014.  
 

Singlar frå 1982
Kypriotiske songar
Greskspråklege songar
Ánna Víssi-songar
Eurovision Song Contest 1982-songar
Kypriotiske Eurovision Song Contest-songar
Greskspråklege Eurovision Song Contest-songar
Songar skrivne av Ánna Víssi
Songar produserte av Ánna Víssi